Ronald Zoodsma

Ronald Zoodsma (Snits, 5 septimber 1966) is in eardere Fryske follybalynternational. Ronald Zoodsma wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympyske Spullen.

Ronald Zoodsma die twaris mei oan de Olympyske Spullen. De earste Olympyske Simmerspullen dêr't Zoodsma oan meidie wie yn 1988 yn Seoel. Yn Súd-Korea waard it Nederlânsk follybalteam fiifde. Yn 1992 waard hy by de Simmerspullen fan 1992 yn Barselona mei it Nederlânsk team twadde efter Brazylje. Yn totaal hat Ronald Zoodsma 349 ynterlannen spile foar de Nederlânske ploech. Ynterlannen oersjoch NeVeBo

Nei syn karriêre as proffollyballer is Ronald Zoodsma follybaltrainer wurden. Hy is no (2010-2011) trainer by de follybalklup Lycurgus yn Grins.

Op 13 febrewaris 2011 waard bekend dat Ronald Zoodsma yn byld wie om Peter Blangé op te folgjen as bûnstrainer fan de Nederlânske ploech. Der soene noch trije gadingmakkers wêze foar dy funksje."Zoodsma yn byld by Oranje" Omrop Fryslân, 13 febrewaris 2011 Op 22 maart 2011 waard lykwols bekend dat Edwin Benne de nije bûnstrainer wurde soe, mei as assistint Henk-Jan Held."Benne nieuwe coach volleybalmannen", NOS.nl, 22 maart 2011

 Sjoch ek 
 List fan Nederlânske follyballers

Kategory:Frysk follyballer
Kategory:Frysk Olympysk dielnimmer
Kategory:Frysk follybaltrainer
Kategory:Nederlânsk persoan fan Frysk komôf
Kategory:Persoan berne yn Snits
Kategory:Persoan berne yn 1966